
Nr. 968 din 31.01.2022


RAPORT DE SPECIALITATE 
la proiectul de hotărâre pentru aprobarea Regulamentului privind organizarea și desfășurarea activității de publicitate, reclamă și afișaj în Municipiul Marghita


	În conformitate cu prevederile Legii nr. 50/ 1991 privind autorizarea executării lucrărilor de construcții, cu modificările și completările ulterioare (Articolul 3, pct.h -lucrări de construcții cu caracter provizoriu: chioșcuri, tonete, cabine, spații de expunere, corpuri și panouri de afișaj, firme și reclame, copertine și pergole situate pe căile și spațiile publice, anexe gospodărești, precum și anexele gospodărești ale exploatațiilor agricole situate în extravilan; ); Legii nr. 185/ 2013 privind amplasarea și autorizarea mijloacelor de publicitate, cu modificările și completările ulterioare; Legii nr. 148/ 2000 privind publicitatea, cu modificările și completările ulterioare; Legii nr. 227/ 2015 privind Codul Fiscal, Titlul IX, Cap. VI, art. 478 și art. 479, cu modificarile și completările ulterioare; Ordonanței Guvernului nr.2/ 2001 privind regimul juridic al contravenților, cu modificările și completările ulterioare; Ordonanței Guvernului nr. 43/ 1997 privind regimul drumurilor, cu modificarile și completările ulterioare.

Detalierea obligaţiilor şi responsabilităţilor se aplică autorităților administrației publice centrale și locale, precum și tuturor persoanelor fizice și juridice implicate în activitatea de publicitate, potrivit prevederilor Legii 185/ 2013, cap. III, art.8, cu modificările și completările ulterioare și se face prin hotărâri ale consiliului local, la propunerea primarului.

[bookmark: _GoBack]Categoriile de mijloace de publicitate permise conform alin. (1) art. (9) din Legea 185/ 2013 privind amplasarea și autorizarea mijloacelor de publicitate, cu modificările și completările ulterioare, sunt stabilite prin regulamentul local de publicitate, astfel încât prin dimensiuni, formă sau amplasare să nu altereze caracteristicile arhitecturale și ambientale ale zonei.

Astfel, în temeiul prevederilor art.8 din Legea 185/ 2013, cu modificările și completările ulterioare,  a fost elaborat  Regulamentul privind organizarea și desfășurarea activității de publicitate, reclamă și afișaj în Municipiul Marghita, obligaţiile şi responsabilităţile care revin instituţiilor publice, agenţilor economici, celorlalte persoane juridice, precum şi cetăţenilor, în conținutul căruia se  detaliază obligațiile și responsabilitățile concrete ce revin instituţiilor publice, agenților  economici, celorlalte persoane juridice , precum și cetățenilor  pentru  asigurarea activității de publicitate, reclamă și afișaj.

În executarea atribuțiilor privind organizarea și desfășurarea activității de publicitate, Municipiului Marghita și Grupul de Lucru constituit după cum urmează, conform art.11, pct (3), alin a) pentru municipii, orașe și comunele cu monumente înscrise în lista patrimoniului național/ UNESCO:  3 reprezentanți din instituția arhitectului-șef/ departamentul specializat privind amenajarea teritoriului și urbanismul din aparatul de specialitate, direcția tehnică, direcția de patrimoniu sau de administrare a domeniului public;  3 specialiști atestați după cum urmează: 2 arhitecți cu drept de semnătură acordat, conform legii, de Ordinul Arhitecților din România, și un specialist atestat de Registrul Urbaniștilor din România în domeniul urbanismului și peisajului;– un reprezentant al direcției județene pentru cultură, respectiv a municipiului București;– un reprezentant al agenției județene pentru protecția mediului; un reprezentant al poliției rutiere, îndeplinesc obligațiile ce decurg din aplicarea Legea nr. 185 din 25 Iunie 2013 cu modificările și completările ulterioare, Legii nr. 50 din 29 iulie 1991 cu modificările și completările ulterioare, H.G. nr. 584 din 21 iunie 2001 și a legilor speciale în acest sens. 

La baza elaborării acestui regulament au stat la bază prevederile:
-	Legii nr.185/ 2013 privind amplasarea și autorizarea mijloacelor de publicitate, cu modificările și completările ulterioare,
-	Legea nr.154/ 2017 privind modificarea și completarea Legii nr.185/ 2013 privind amplasarea și autorizarea mijloacelor de publicitate,
-	Legii nr.148/ 2000 privind publicitatea, cu modificarile și completările ulterioare,
-	Legii nr.227/ 2015 privind Codul Fiscal, cu modificarile și completările ulterioare
-	Legii nr. 50/ 1991 privind autorizarea executării lucrărilor de construcții, republicată cu modificările și completările ulterioare,
-	Ordonanței Guvernului nr. 2/ 2001 privind regimul juridic al contravenților, cu modificările și completările ulterioare,
-	Ordonanței Guvernului nr. 43/ 1997 privind regimul drumurilor, cu modificarile și completările ulterioare,
-	Ordonanței Guvernului nr. 2/2001  privind regimul juridic al contravențiilor , aprobată cu modificările și completările ulterioare.
În baza art. 129 , alin. (2),  lit.b), alin (4) lit.g  și alin. (7), lit i) din OUG  57/2019- Codul administrativ, cu modificările și completările ulterioare,  față de cele menționate  ,propun Consiliului Local al Municipiului Marghita , adoptarea hotărârii pentru  aprobarea Regulamentului privind obligaţiile şi responsabilităţile care revin instituţiilor publice, agenţilor economici, celorlalte persoane juridice, precum şi cetăţenilor,  pentru buna  gospodărire a municipiului Marghita potrivit prevederilor Ordonanţei Guvernului 21/2002 cu modificările și completările ulterioare.

Luând în considerare:
- referatul de aprobare al Primarului Municipiului Marghita înregistrat cu nr. 967/ 31.01.2022 la proiectul de hotărâre privind aprobarea Regulamentului privind organizarea și desfășurarea activității de publicitate, reclamă și afișaj în Municipiul Marghita
- procesul verbal întocmit de către grupul de lucru nominalizat prin Dispoziția Primarului Municipiului Marghita nr.52 din 13.01.2022, prin care se aprobă varianta finală în vederea organizării dezbaterii publice


								Arhitect Șef 
				 		arh. Balog-Tecău Daniela-Maria                          

